Nyeste Skilderie af Kiøbenhavn, 1816-04-13
Udtog af et Brev fra London den 20 Febr. Blandt flere Expeditioner, som den Engelske Regjering benytter Freden til at udsende, deels i politisk og commercial, deels i videnskabelig henseende, ere 2de bestemte til Opdagelses-Reiser i det Jndre af Africa. Den ene, der nylig har forladt England, skal trænge med en væbnet Styrke opadGambia-Floden til Fort St. Joseph i Balam, forfølge Mungo Parks Route, og fæste Fod saa dybt inde i Landet som mueligt, maaskee paa hiin Side af Bjergene ved Nigerens Bredder. Naar et fast Punct er indtaget, kan Besætningens Tab i dette ødelæggende Clima let recruteres fra Senegal og Gambin, væbnede Skibe bygges paa Nigeren, og med disse Streifetog foretages ned af Strømmen. Til at udføre dette store og dristige Foretagende vil naturligviis flere Aar medgaae. Det var Mungo Parks senere Hypothese om Nigerfloden, at den dreier sig mod Sønden gjennem Maanebjergene, og falder i Floden Zaire i Kongo, der ved dens lange Løb, uhyre Vandmasse, stride Strøm, og gjær ved dens bestandig høie Flod, har forbauset alle Reisende. Uagtet denne Mening ansees mindre rimelig, har den egentlig givet Anledning til den anden Expedition, som i disse Dage skal afseile til Kongo. Planen er udkastet af Sir Joseph Bank og Admiralitets=Secretairen, den bekiendte Reisende Mr. Barrow. Expeditionen gaaer ligge til Kongoflodens Munding. Et fladbundet Fartøi er bygget for at gaae opad Floden saalangt som mueligt. Flere mindre Fartøier, der kunne tages fra hinanden, og føres ud paa Førselskibe, samt siden bringes over Land omkring de store Vandfald, som Floden skal danne omtrent 600 Engelske Mile op i Landet, skal fortsætte Toget saalangt ind, som Floden vil føre os. Naar Expeditionen er endt, skal Skibet. styre over til Øen St. Helena, for at oppebie Transport Flaaden, der skal føre den hjem. Da flere have været af den Formening, at Nigeren løber udi Benin Bugten paa Guinea Kysten, i Rio deel Rey og Formose, som der danne et stort Delta, er Commandeuren, Capit. Tuckens Ordre udvidet derhen, at, hvis Expeditionen ti. Con mislykkes, skal han undersøge hine Floders indre Løb. Det Jndre af Congo er et fuldkommen ubekjendt Land, men lover megen Jnteresse af de faa Efterretninger, som de gamle Portugisiske Missionairer have efterladt. Om Vegetationen paa den hele Strækning imellem Guinea og Landene ovenforCaphaves kun nogle overordentligen besynderlige Fragmenter fra Benin af Palisot de Beauvois, J Sammenligning med Nord-Africa er man her udsat for langt mindre Fare; Climatet er sundt, og Nationerne godmodige. Til at holde god Forstaaelse med Negerfyrsterne og Folkene, fører Expeditionen med sig en heel Ladning Foræringer og Handelsvarer, og til Forsvar i fornødent Fald 12 Canoner og 1 Compagnie Riffelskyttere. Denne Expedition til Kongo vil medtage omtrent 18 Maaneder. - En ung Mand fra Britisk Museum gaaer med som Zoolog, Reserve Chirurgen er tillige Dyr Anatom. Det botaniske og geologiske Fag er overdraget til Professor ved det Norske Universitet, C. Smith, som paa sin udenlandske Reise for nogen Tid siden var kommen tilbage til Landon fra de Canariske Øer. Han faaer en Gartner fra Kewmed sig. Det er paalagt ham, at afgive tvende Series af alle Specimina, Frøe m.v., og Copier af alle Journaler; det Øvrige bliver hans Eiendom, hvormed han vil kunne berige det Norske Universitet og dets botaniske Hauge. - Ved Professor Smiths og hans Medreisendes botaniske Undersøgelser paa de Canariske Øer er Systemet blevet forøget med 40 nye Species og 4 nyt Genus.